ai4bharat/Pralekha huggingface dataset:
எரிசக்தி அமைச்சகம்
உத்தேச மின்சார  சட்ட மசோதா 2020 மூலம், மின்துறையில் பெரும் மாற்றத்திற்கு இந்தியா தயாராகி வருகிறது
காணொளிக்காட்சி மூலம் இன்று செய்தியாளர்களைச் சந்தித்த மத்திய மின்துறை மற்றும் புதிய, புதுப்பிக்கத்தக்க எரிசக்தித்துறை இணையமைச்சர்  திரு.ஆர்.கே.சிங், மின்துறையில் மேற்கொள்ளப்பட உள்ள சீர்திருத்தங்களின் முக்கியத்துவத்தை எடுத்துரைத்ததுடன், இது தொடர்பான சந்தேகங்கள் மற்றும் வதந்திகளுக்கும் விளக்கமளித்தார். ஆட்சியாளர்கள் மக்களுக்குப் பணியாற்றுவதற்காக உள்ளவர்கள் என்பதால், நுகர்வோர் நலன் சார்ந்தே இந்தச் சீர்திருத்தங்கள் மேற்கொள்ளப்பட இருப்பதாகவும் அவர் குறிப்பிட்டார். “உத்தேச சீர்திருத்தங்கள் மின்துறையில் மேலும்
வெளிப்படைத்தன்மையை ஏற்படுத்துவதற்காகவே கொண்டு வரப்படுவதாகவும், மாநில மின்சார ஒழுங்குமுறை ஆணையங்களின் உறுப்பினர்கள் மற்றும் தலைவர்களை நியமிப்பதற்கான மாநில அரசுகளின் அதிகாரம் எதையும் பறிக்கும் எண்ணம் இல்லை” என்றும்
திரு.ஆர்.கே.சிங் தெரிவித்தார்.
மின்சாரக் கட்டண நிர்ணயம் குறித்து தெளிவுபடுத்திய மத்திய மின்துறை அமைச்சர், மின்சாரக் கட்டண நிர்ணய அதிகாரம், தொடர்ந்து மாநில மின்சார ஓழுங்குமுறை ஆணையங்களிடமே இருக்கும் என்றார். நுகர்வோர் நலனைப் பாதுகாத்து, மேலும் வெளிப்படைத்தன்மை மற்றும் பொறுப்புணர்வுடன் செயல்படுவதோடு, மின்துறையின் ஆரோக்கியமான வளர்ச்சியை உறுதி செய்யும் நோக்கிலேயே மின்துறையில் சீர்திருத்தங்கள் கொண்டு வரப்படுவதாகவும் அவர் கூறினார். மின்சாரத்திற்கு மானியம் வழங்குவதற்கு எவ்விதக் கட்டுப்பாடும் இல்லை என்று தெளிவுபடுத்திய அவர், மாநில அரசுகள் அவர்கள் கொடுக்க விரும்பும் அளவிற்கு மானியம் கொடுக்கலாம் என்றும், அதேவேளையில், இந்த மானிய உதவியை நேரடிப் பரிமாற்றத் திட்டத்தின் மூலம் தான் வழங்க வேண்டும் என்றார். இதன் மூலம் மின்வாரியங்கள் நல்ல நிலையில் செயல்படுவதோடு, மின்மாற்றிகள்  மற்றும் மின்விநியோகக் கம்பி உள்ளிட்ட கட்டமைப்பு வசதிகளை முறையாகப் பராமரித்து, மேம்படுத்த முடிவதோடு, கொள்முதல் செய்யப்படும் மின்சாரத்திற்கான தொகையை செலுத்த முடியும் என்றும், மக்களுக்குத் தரமான மின்சாரத்தை வழங்க முடியும் எனவும் அவர் குறிப்பிட்டார்.
நாட்டின் நீடித்தப் பொருளாதார வளர்ச்சிக்கு அத்தியாவசியமாகத்
தேவைப்படும் மிக முக்கியமான கட்டமைப்பு வசதிகளில் ஒன்றாக மின்சாரம் இருப்பது குறிப்பிடத்தக்கது. மின்சார உற்பத்தி, பகிர்மானம் மற்றும் விநியோகத்தில் நாம் குறிப்பிடத்தக்க அளவுக்கு முன்னேற்றம்
அடைந்துள்ளதோடு, கிராமப்புறங்களுக்கும் 100 சதவீத மின்இணைப்பு
வழங்கப்பட்டுள்ளது. எனினும், கேட்டவுடன் மின்இணைப்புப் பெறுவதில், நடைமுறைக் குறைபாடுகள், கடன் போன்ற பிரச்சினைகளும் உள்ளனர். எனவே, 2003-ஆம் ஆண்டு மின்சாரச் சட்டத்தில், மின்சார  சட்ட மசோதா 2020 என்ற பெயரில், கீழ்க்காணும் விரிவான நோக்கங்களுக்காக வரைவு மசோதா ஒன்றை மத்திய மின்துறை தயாரித்துள்ளது-
• நுகர்வோர் நலன் சார்ந்து செயல்படுவதை உறுதிசெய்தல்
• தொழில் தொடங்குவதை எளிதாக்குதல்
• மின்துறையின் நிலைத்தன்மையை அதிகரித்தல்
• பசுமை எரிசக்தியை ஊக்குவித்தல்
எனினும், உத்தேச மின்சார திருத்தச் சட்டம் குறித்து, வதந்திகள் மற்றும் தவறான எண்ணங்கள் பரப்பப்படுகின்றன. எனவே, இது குறித்த யதார்த்தத்தை விளக்க வேண்டியது அவசியமாகிறது.கூடுதல் விவரங்களுக்கு : https://pib.gov.in/PressReleasePage.aspx?PRID=1634253
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உத்தரப்பிரதேசத்தில் சுமார் ரூ.4300 கோடி மதிப்பிலான 11 நெடுஞ்சாலைத் திட்டங்களை திரு.கட்கரி அடிக்கல் நாட்டித் தொடங்கி வைக்கிறார்
மத்திய சாலைப்போக்குவரத்து, நெடுஞ்சாலை, குறு, சிறு, நடுத்தரத் தொழில் துறை அமைச்சர் திரு. நிதின் கட்கரி, உத்தரப்பிரதேசத்தில் நாளை ,11 நெடுஞ்சாலைத் திட்டங்களை அடிக்கல் நாட்டியும், தொடங்கியும் வைக்கிறார். மெய்நிகர் வடிவில் நடைபெறவுள்ள இந்த நிகழ்ச்சிக்கு, மாநில முதலமைச்சர் திரு. யோகி ஆதித்யநாத் தலைமை வகிப்பார். மத்திய சாலைப்போக்குவரத்து மற்றும் நெடுஞ்சாலைத்துறை இணையமைச்சர் ஜெனரல்  வி.கே.சிங், துணை முதலமைச்சர் திரு. கேசவ் பிரசாத் மவுர்யா, மாநில அமைச்சர்கள், நாடாளுமன்ற, சட்டமன்ற உறுப்பினர்கள், மத்திய, மாநில மூத்த அதிகாரிகள் இதில் கலந்து கொள்கின்றனர்.
அடிக்கல் நாட்டுதல், தொடங்கி வைத்தல் செய்யவுள்ள பணிகள் 363 கி.மீ தொலைவு கொண்டவை. இந்தத் திட்டப்பணிகள் மொத்தம் ரூ.4281 கோடி மதிப்பிலானவை. உ.பி.யின் வளர்ச்சிக்கு வழி ஏற்படுத்தியுள்ள இந்த சாலைத் திட்டங்கள் மாநிலம் முழுவதும் சிறந்த சாலை இணைப்பு வசதி, பொருளாதார வளர்ச்சிக்கு வழிவகுக்கும். அண்டை மாநிலங்களுடன் சாலை மற்றும் சரக்குப் போக்குவரத்து கணிசமான அளவுக்கு அதிகரிக்கும். சிறந்த சாலைகள் நேரத்தையும், எரிபொருளையும் மிச்சப்படுத்துவதுடன், காற்று மாசுபடுவதையும் வெகுவாகக்குறைக்கின்றன. மேலும், இத்திட்டங்கள் சாலைகளிலும், அதன் வழியில் உள்ள நகரங்களிலும், நெரிசலைக் குறைப்பதுடன், மேம்பட்ட சாலை அனுபவத்துக்கும் பங்களிக்கக்கூடியவையாகும்.
நிலக்கரி அமைச்சகம்
6 ஆயிரம் கோடி ரூபாய் மதிப்பிலான நிலக்கரியை வாயுப்படுத்தும் திட்டங்களை ஊக்குவிக்கும் விரிவான திட்டத்தை செயல்படுத்த நிலக்கரி அமைச்சகம் பரிசீலனை
நிலக்கரி வாயுவாக்கல் மூலம் மின்சார உற்பத்தியை ஊக்குவிக்கும் வகையிலான திட்டத்தை செயல்படுத்த மத்திய நிலக்கரி அமைச்சகம் பரிசீலித்து வருகிறது. 2030-ம் ஆண்டுக்குள் நிலக்கரி வாயு உற்பத்தியை 100 மில்லியன் டன்னாக அதிகரிக்க நிலக்கரி அமைச்சகம் விலக்கு நிர்ணயித்துள்ளது. இந்த முன்மொழிவை அறிமுகப்படுத்துவதன் மூலம் நிலக்கரி அமைச்சகம் நாட்டின் வளர்ச்சியை ஊக்குவிப்பதை நோக்கமாக கொண்டுள்ளது. நிலக்கரி வாயுவாக்கத்திற்கான நிதி மற்றும் தொழில்நுட்ப சாத்தியக்கூறுகளை ஆராய்ந்து, இயற்கை வளங்களை பயன்படுத்தும் நடவடிக்கைகளை இத்திட்டம் ஊக்குவிக்கிறது. மற்ற துறைகளை ஊக்குவிக்கும் அதே நேரத்தில் நாட்டின் வருங்கால எரிசக்தி தேவைகளை சமாளிக்கவும் இந்த முன்முயற்சி மேற்கொள்ளப்படுகிறது.
வாயுவாக்கல் தொழில்நுட்பத்தை இந்தியாவில் பின்பற்றுவதன் மூலம் நிலக்கரித் துறையை புரட்சிகரமாக மாற்றமுடியும். இயற்கை வாயு, மெத்தனால், அமோனியா மற்றும் இதர தேவையான பொருட்களை இறக்குமதி செய்வது குறையும். இந்தியா இயற்கை வாயுவை 50 சதவீதமும், மொத்த மெத்தனால் நுகர்வில் 90 சதவீதத்தையும், அமோனியா நுகர்வில் 13 முதல் 15 சதவீதத்தையும் இறக்குமதி செய்கிறது. வாயுவாக்கல் நடவடிக்கையால் 2030-வாக்கில் நாட்டின் இறக்குமதி குறைந்து வளர்ச்சி அதிகரிக்கும்.
நிலக்கரி வாயுவாக்கல் மேம்பாட்டை ஊக்குவிக்க மத்திய நிலக்கரி அமைச்சகம், புதுமையான முயற்சிகளை மேற்கொண்டுள்ளது. நிலக்கரி மற்றும் பழுப்பு நிலக்கரி வாயுவாக்கல் திட்டங்களை, பொதுத்துறை மற்றும் தனியார் நிறுவனங்கள் மூலம் செயல்படுத்த 6 ஆயிரம் கோடி ரூபாய் ஒதுக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1939399
சிறப்பு சேவைகள் மற்றும் கட்டுரைகள்
வ. உ. சிதம்பரனார் துறைமுகத்தில் சுதந்திரதின விழா கொண்டாட்டம்
இந்திய திருநாட்டின் சுதந்திர தின விழா, வ.உ.சிதம்பரனார் துறைமுகப் பொறுப்புக் கழகத்தில்; 15.08.2020 இன்று துறைமுக நிர்வாக அலுவலகத்தில் காலை 9.00 மணியளவில் கொண்டாடப்பட்டது.
திரு தா.கி. ராமச்சந்திரன், இ.ஆ.ப., வ.உ.சிதம்பரனார் துறைமுக பொறுப்புக் கழகத்; தலைவர் அவர்கள், தேசியக் கொடியை ஏற்றி வைத்து, மத்திய தொழில் பாதுகாப்புப் படையின் மரியாதையை ஏற்றுக் கொண்டார்.
அவர் தனது சுதந்திரதின உரையில், நம்முடைய முன்னோர்கள் மற்றும் சுதந்திர போராட்ட தியாகிகள் தங்களுடைய இன்னுயிரைத் தியாகம் செய்து சுதந்திரம் பெற்று தந்ததை சுட்டிக்காட்டினார். மேலும் இந்த நிதியாண்டில் ஜீலை வரை 10.57 மில்லியன் டன் சரக்குகளை கையாளுவதற்கு உறுதுணையாக இருந்த துறைமுக பொறுப்புக் கழக உறுப்பினர்கள், துறைமுக அதிகாரிகள், ஊழியர்கள், தொழிற்சங்க தலைவர்கள், துறைமுக உபயோகிப்பாளர்கள் மற்றும் நுகர்வோர்களுக்கும் மற்றும் மாவட்ட நிர்வாகத்திற்கும் தன்னுடைய நன்றியைத் தெரிவித்தார்.
மேலும் தனது உரையில் மத்திய கப்பல்துறை அமைச்சகம் நம் நாட்டில்; ‘சுய சார்ந்த பாரதம்’  திட்டத்தினை செயல்படுத்துவதற்காக துறைமுகம் சார்ந்த தொழில் துவங்குவதற்கும் சுயசார்ந்த துறைமுக உள்கட்டமைப்புகளை நிறுவுவதற்கும் அனைத்து முயற்சிகளையும் மேற்கொண்டு வருகிறது என்று கூறினார். அதன்படி நமது துறைமுகம் 1689 ஏக்கர் நிலப்பரப்பினை துறைமுகம் சார்ந்த தொழிற்சாலைகள் அமைவதற்காக ஒதுக்கியுள்ளது. துறைமுக நிலத்தில் உரத் தொழிற்சாலை, பொட்ரோலிய பொருட்கள் தயாரிக்கும் தொழிற்சாலை, சமையல் எண்ணெய் தொழிற்சாலை, எரிவாயு தொழிற்சாலை மற்றும் காற்றாலை உதிரிபாகங்கள் தயாரிக்கும் தொழிற்சாலை போன்ற தொழில் துவங்குவதற்கு பல்வேறு நிறுவனங்கள் விருப்பம் தெரிவித்துள்ளதாக கூறினார். மேலும் வ.உ.சிதம்பரனார் துறைமுகத்தை சரக்குபெட்டக பரிமாற்ற முனையமாக மாற்றுவதற்கு ரூபாய் 7000 கோடி திட்டமதிப்பில் நான்கு பகுதிகளாக செயல்படுத்த திட்டமிடப்பட்டுள்ளது என்று கூறினார்.
இவ்விழாவில் கொரோனா தொற்றின் போது துறைமுகத்தில் சிறப்பாக பணியாற்றிய துறைமுக அதிகாரிகள் மற்றும் ஊழியர்களுக்கு விழாவில் கலந்து கொண்ட அனைவரும் எழுந்து நின்று கைகளை தட்டி அவர்களுக்கு பாராட்டுக்களை தெரிவித்தனர்.
திரு தா.கி. ராமச்சந்திரன், இ.ஆ.ப., வ.உ.சிதம்பரனார் துறைமுக பொறுப்புக் கழகத் தலைவர் அவர்கள் துறைமுக துறை தலைவர்கள் முன்னிலையில் கொரோனா கையேட்டை வெளியிட்டார். அதன் முதல் பதிப்பை திரு.பிமல்குமார் ஜா, வ.உ.சிதம்பரனார் துறைமுக பொறுப்பு கழகத் துணை தலைவர் அவர்கள் பெற்றுக் கொண்டார்கள்.
இவ்விழாவில் பங்கேற்ற அனைவரும் முககவகம் அணிதல், சமூக இடைவெளி கடைபிடித்தல் மற்றும் கிருமிநாசினி தெளித்தல் போன்ற அனைத்து பிரத்தியோக நிலையான செயல்பாடுகளை கடைபிடித்தனர்.
மேற்சொன்ன தகவலை வ.உ.சிதம்பரனார் துறைமுக பொறுப்புக் கழகம் இன்று வெளியிட்டுள்ள பத்திரிக்கை செய்திக் குறிப்பில் தெரிவித்துள்ளது
(Visitor Counter : 120
நுகர்வோர் நலன், உணவு மற்றும் பொது விநியோகம் அமைச்சகம்
நாட்டில் போதுமான அளவு சர்க்கரை கையிருப்பில் உள்ளது: மத்திய அரசு
நாட்டில் சர்க்கரையின் சில்லறை விலை அதிகரிக்காமல் மத்திய அரசு பராமரித்து வருகிறது. 2023 ஏப்ரல்-மே மாதங்களில் சர்வதேச சர்க்கரை விலைகள் மிக அதிக அளவில் உயர்ந்தபோதும், சர்க்கரையின் உள்நாட்டு விலை பெரிய அளவில் உயரவில்லை.
சர்வதேச சர்க்கரை விலை இந்திய விலையை விட கிட்டத்தட்ட 50 சதவீதம் அதிகமாக உள்ளது. நாட்டில் சர்க்கரையின் சராசரி சில்லறை விலை ஒரு கிலோவுக்கு சுமார் ரூ. 43 ஆகும். கடந்த 10 ஆண்டுகளில் சர்க்கரை விலை தொடர்பான ஆண்டு பணவீக்கம் 2 சதவீதத்துக்கும் குறைவாகவே உள்ளது. அரசின் கொள்கைகள் மற்றும் நடவடிக்கைகளின் விளைவாக உள்நாட்டு சர்க்கரை விலை நிலையானதாக வைக்கப்பட்டுள்ளது.
சரியான நேரத்தில் அரசின் நடவடிக்கைகள் சர்க்கரைத் துறையை நெருக்கடியில் இருந்து மீட்டுள்ளன. கடந்த 10 ஆண்டுகளில் சர்க்கரை உற்பத்தி கணிசமாக அதிகரித்துள்ளது.
ஜூலை 2023 இறுதி நிலவரத்தின் அடிப்படையில், இந்தியாவில் சுமார் 108 லட்சம் மெட்ரிக் டன் சர்க்கரை கையிருப்பு உள்ளது. இது உள்நாட்டு தேவையை பூர்த்தி செய்ய போதுமானது. உள்நாட்டு நுகர்வோருக்கு ஆண்டு முழுவதும் நியாயமான விலையில் போதுமான சர்க்கரை கிடைக்கும்.
சர்க்கரை ஆலைகள் சரியான நேரத்தில் பணம் செலுத்துவதன் மூலமும் கரும்பு விவசாயிகளின் நலன்களும். 2021-22 வரையிலான சர்க்கரை பருவங்களுக்கான கரும்பு விவசாயிகளின் நிலுவைத் தொகையில் 99.9% ஏற்கனவே சர்க்கரை ஆலைகளால் செலுத்தப்பட்டுள்ளது. நடப்பு 2022-23-ம் ஆண்டுக்கான சர்க்கரைப் பருவத்தில் கூட ரூ.1.05 லட்சம் கோடிக்கு மேல் நிலுவைத் தொகை செலுத்தப்பட்ட நிலையில், தற்போது வரை சுமார் 93% கரும்பு நிலுவைத் தொகை வழங்கப்பட்டுள்ளது.
எனவே, நுகர்வோர், விவசாயிகள் மற்றும் சர்க்கரை ஆலைகள் ஆகிய மூன்று முக்கிய பங்குதாரர்களின் நலன்களையும் மத்திய அரசு அதன் பொருத்தமான கொள்கைகள், நிலையான விலைகள் மற்றும் விவசாயிகளின் கரும்பு நிலுவைத் தொகையை சரியான நேரத்தில் வழங்குவதன் மூலம் சர்க்கரைத் துறையை மறுசீரமைத்து பாதுகாத்து வருகிறது.
பிரதமர் அலுவலகம்
ஷாங்காய் ஒத்துழைப்பு அமைப்பின் தலைவர்கள் குழுவின் 21-வது கூட்டத்தில் காணொலி மூலம் பிரதமர் பங்கேற்றார்
ஷாங்காய் ஒத்துழைப்பு அமைப்பின் தலைவர்கள் குழுவின் 21-வது கூட்டத்தில் காணொலி மூலமும், ஆப்கானிஸ்தான் குறித்த ஷாங்காய் ஒத்துழைப்பு அமைப்பு-சிஎஸ்டிஓ கூட்டு அமர்வில் காணொலி செய்தி மூலமும் பிரதமர் பங்கேற்றார்.
ஷாங்காய் ஒத்துழைப்பு அமைப்பின் தலைவர்கள் குழுவின் 21-வது கூட்டம் 2021 செப்டம்பர் 17 அன்று கலப்பு முறையில் துஷான்பேவில் நடைபெற்றது.
தஜிகிஸ்தான் அதிபர் மேன்மைமிகு எமோமாலி ரஹ்மோன் கூட்டத்திற்கு தலைமை வகித்தார்.
காணொலி இணைப்பின் மூலம் பிரதமர் திரு நரேந்திர மோடி உச்சி மாநாட்டில் உரையாற்றினார். துஷான்பேவில் இந்தியாவின் சார்பாக வெளியுறவு அமைச்சர் டாக்டர் எஸ் ஜெய்ஷங்கர் பங்கேற்றார்.
ஷாங்காய் ஒத்துழைப்பு அமைப்பு பிராந்தியத்தில் வளர்ந்து வரும் அடிப்படைவாதம் மற்றும் பயங்கரவாதத்தால் ஏற்படும் சிக்கல்கள் குறித்து தமது உரையில் எடுத்துரைத்த பிரதமர், மிதவாத மற்றும் முன்னேற்றம் சார்ந்த கலாச்சாரம் மற்றும் விழுமியங்களின் கோட்டையாக திகழும் இந்த பிராந்தியத்தின் வரலாற்றுக்கு எதிராக இது இருப்பதாக அவர் கூறினார்.
பயங்கரவாதம் தொடர்பான இந்த போக்கை ஆப்கானிஸ்தானில் ஏற்பட்டுள்ள சமீபத்திய நிகழ்வுகள் மேலும் தீவிரப்படுத்தக் கூடும் என்று அவர் குறிப்பிட்டார்.
குறிப்பாக இந்த பிராந்தியத்தில் உள்ள இளைஞர்களுக்கு பொருந்தக்கூடிய மிதவாத, அறிவியல் சார்ந்த மற்றும் பகுத்தறிவு சிந்தனைகளை ஊக்குவிப்பதற்கான திட்டத்தில் ஷாங்காய் ஒத்துழைப்பு அமைப்பு பணியாற்றலாம் என்று அவர் ஆலோசனை கூறினார்.
அதன் வளர்ச்சி திட்டங்களில் டிஜிட்டல் தொழில்நுட்பங்களை பயன்படுத்தி வரும் இந்தியாவின் அனுபவம் குறித்து பேசிய பிரதமர், இந்த திறந்தவெளி தீர்வுகளை ஷாங்காய் ஒத்துழைப்பு அமைப்பின் இதர உறுப்பினர்களுடன் பகிர தயாராக இருப்பதாக கூறினார்.
பிராந்தியத்தில் தொடர்புகளை கட்டமைப்பதன் முக்கியத்துவம் குறித்து பேசிய அவர், தொடர்புக்கான திட்டங்கள் வெளிப்படையாகவும், அனைவரும் பங்கு கொள்ளக் கூடியதாகவும், ஆலோசனை வழங்கக் கூடியதாகவும் பரஸ்பர நம்பிக்கையை ஏற்படுத்த கூடிய வகையில் இருக்க வேண்டும் என்றார்.
ஷாங்காய் ஒத்துழைப்பு அமைப்பின் உச்சி மாநாட்டை தொடர்ந்து, ஷாங்காய் ஒத்துழைப்பு அமைப்பு மற்றும் கூட்டு பாதுகாப்பு ஒப்பந்த அமைப்பு  ஆகியவற்றுக்கு இடையே ஆப்கானிஸ்தான் குறித்த கூட்டம் நடைபெற்றது. காணொலி செய்தி மூலம் பிரதமர் இதில் பங்கேற்றார்.
பிராந்தியத்தில் பயங்கரவாதம் மீதான 'பூஜ்ய பொறுத்துக் கொள்ளும்' கொள்கையை ஷாங்காய் ஒத்துழைப்பு அமைப்பு உருவாக்க வேண்டும் என்று தனது காணொலி செய்தியில் ஆலோசனை தெரிவித்த பிரதமர், ஆப்கானிஸ்தானிலிருந்து ஏற்படக்கூடிய போதைப்பொருட்கள், ஆயுதங்கள் மற்றும் மனிதக் கடத்தல் ஆபத்துகள் குறித்து எடுத்துரைத்தார். ஆப்கானிஸ்தானில் ஏற்பட்டுள்ள மனிதாபிமான நெருக்கடி குறித்து பேசிய அவர், ஆப்கான் மக்களுக்கு இந்தியாவின் ஆதரவை தெரிவித்தார்.
நிதி அமைச்சகம்
இந்தியா மற்றும் கிர்கிஸ்தான் இடையே இருதரப்பு முதலீட்டு ஒப்பந்தம் கையெழுத்திடவும், முன்தேதியிட்டு ஏற்பளிக்கவும் மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் கிர்கிஸ்தான் இடையே இருதரப்பு முதலீட்டு ஒப்பந்தம் கையெழுத்திடவும், முன்தேதியிட்டு ஏற்பளிக்க ஒப்புதல் அளிக்கப்பட்டது.
இந்த இரு தரப்பு ஒப்பந்தம் மூலம் இந்தியாவுக்கும் கிர்கிஸ்தானுக்கும் இடையிலான முதலீடு அதிகரிக்கும். இரு நாடுகளிலும் முதலீடு செய்யும் இருதரப்பு முதலீட்டாளர்களுக்கும் பாதுகாப்பு அளிப்பதாகவும் இந்த ஒப்பந்தம் இருக்கும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிறந்த நிர்வாகம், குறித்த 2 நாள் ஜெய்ப்பூர் பிராந்திய மாநாட்டை டாக்டர் ஜிதேந்திரசிங் தொடங்கி வைத்தார். "வளர்ச்சியடைந்த" பாரதத்தை அறிமுகப்படுத்துவதற்கான பாரதத்தின் அமிர்த கால பயணத்தைப் பாராட்டினார்
ஜெய்ப்பூரில் சிறந்த நிர்வாகம் குறித்த 2 நாள் பிராந்திய மாநாட்டை மத்திய அறிவியல் மற்றும் தொழில்நுட்பம்  பிரதமர் அலுவலகம், பணியாளர், பொதுமக்கள் குறை தீர்ப்பு, ஓய்வூதியம், அணுசக்தி மற்றும் விண்வெளித்துறையின் இணையமைச்சர் டாக்டர் ஜிதேந்திர சிங் இன்று தொடங்கி வைத்து பேசுகையில், "வளர்ச்சியடைந்த" பாரதத்தை உருவாக்குவதற்கான இந்தியாவின் அமிர்த காலப் பயணத்தைப் பாராட்டினார்.
பிரதமர் திரு நரேந்திர மோடியின் தலைமையின் கீழ், இந்தியா "வளர்ச்சியடைந்த" பாரதமாக உருவெடுக்கும் நுழைவாயிலில் உள்ளது என்றும், இந்த இலக்கை அடைவதற்கான அடித்தளம் கடந்த ஒன்பது ஆண்டுகளில் திறம்பட நிறைவேற்றப்பட்டுள்ளது என்றும் டாக்டர் ஜிதேந்திர சிங் கூறினார்.
குடிமக்களுக்கு சிறந்த நிர்வாகம் மற்றும் சேவைகளை திறம்பட வழங்குவதற்காக புதிய தலைமுறை தொழில்நுட்பங்களைப் பின்பற்றுவதில் மோடி அரசு பல முன்னேற்றங்களை எடுத்துள்ளது. மேலும் இந்த நடைமுறைகளில் பல பரவலாக பகிர்ந்து கொள்ளப்பட வேண்டும், இதனால் மற்றவர்களும் அதைப் பின்பற்ற முடியும் என்று அமைச்சர் கூறினார். முன்னோடி மாவட்டங்கள், விரைவு சக்தி மற்றும் கொவிட் தடுப்பூசி போன்ற இந்த சிறந்த நடைமுறைகள் முன்மாதிரிகளாக மாறியுள்ளன. மேலும் மற்ற நாடுகளாலும் மேற்கோள் காட்டப்படுகின்றன என்று அவர் கூறினார்.
"குடிமக்களின் டிஜிட்டல் அதிகாரமளித்தல் மூலம் 'அதிகபட்ச ஆளுமை - குறைந்தபட்ச நிர்வாகம்' கொள்கை நடைமுறைக்கு அமல்படுத்தப்பட்டுள்ளது. அறிவியல் மற்றும் தொழில்நுட்பம், உள்கட்டமைப்பு, குடிமக்களின் டிஜிட்டல் அதிகாரமளித்தல் ஆகியவற்றில் முன்னேற்றம் காண்பதில் ஒரு நம்பிக்கையான இந்தியா வெளிப்படுகிறது என்று மத்திய அமைச்சர் தெரிவித்தார்.
டாக்டர் ஜிதேந்திர சிங், தற்சார்பு இந்தியாவை உருவாக்குவதற்கான இந்த பயணத்தை நாம் தொடங்கும்போது, நமது குடிமக்களுக்கு அதிகாரமளிப்பதில் நாம் கவனம் செலுத்த வேண்டும், மேலும் நாட்டின் செழிப்புக்கான முன்னேற்றத்திலிருந்து கடைசி நபர் கூட விடுபட்டு விடக்கூடாது என்பதை உறுதி செய்ய வேண்டும் என்று அவர் கூறினார்.
இந்த ஆண்டு ஏப்ரலில் சிவில் சர்வீசஸ் தின விழாவில் பிரதமர் ஆற்றிய உரையை மேற்கோள் காட்டிய டாக்டர் ஜிதேந்திர சிங், "இந்திய அரசின் அமைப்பு ஒவ்வொரு இந்தியரின் விருப்பங்களை ஆதரிப்பதும், ஒவ்வொருஅரசு ஊழியரும் ஒவ்வொரு குடிமகனின் கனவுகளை நனவாக்க உதவுவதும் வளர்ச்சியடைந்த பாரதத்திற்கு முக்கியம்" என்று கூறினார்.
ஊரக வளர்ச்சி அமைச்சகம்
பிரதமரின் கிராமப்புற வீட்டுவசதித் திட்டத்தின் கீழ் 1.75 கோடி வீடுகள் கட்டப்பட்டுள்ளன தமிழகத்தில் நடப்பு நிதியாண்டில் 47,051 வீடுகள் கட்டப்பட்டுள்ளன
பிரதமரின் கிராமப்புற வீட்டுவசதித் திட்டத்தின் கீழ் 1.75 கோடி வீடுகள் கட்டப்பட்டுள்ளதாக மத்திய ஊரக வளர்ச்சித்துறை இணை அமைச்சர் சாத்வி நிரஞ்சன் ஜோதி கூறியுள்ளார்.
மாநிலங்களவையில் எழுத்து மூலம் அளித்த பதிலில் மாநில வாரியாக கடந்த நிதியாண்டு மற்றும் நடப்பு நிதியாண்டில் கட்டப்பட்ட வீடுகள் குறித்த விவரத்தை அளித்துள்ளார்.
அதன்படி தமிழகத்தில் 2020-2021-ஆம் நிதியாண்டில் 52,184 வீடுகளும், இந்த நிதியாண்டில் 09.03.2022 வரை 47,051 வீடுகளும் கட்டப்பட்டுள்ளன.
இந்தத் திட்டத்தின் கீழ் 2.28 கோடி வீடுகள் கட்ட அனுமதி வழங்கப்பட்டுள்ள நிலையில் 09.03.2022 வரை 1.75 கோடி வீடுகள் கட்டி முடிக்கப்பட்டுள்ளன.
கொவிட் பெருந்தொற்று காரணமாக நாடு முழுவதும் ஊரடங்கு அமல்படுத்தப்பட்டிருந்த காரணத்தால் அனைத்து கட்டுமான நடவடிக்கைகளும் பாதிக்கப்பட்டன. இதனால் இத்திட்டத்தின் கீழ் வீடுகள் கட்டும் வேகம் குறைந்தது. தற்போது அதிக வேகத்தில் வீடுகள் கட்டப்பட்டு பயனாளிகளுக்கு அவை வழங்கப்பட்டு வருகின்றன.
பிரதமரின் கிராமப்புற வீட்டு வசதித் திட்டத்தின் கீழ் 2.95 கோடி வீடுகள் கட்டப்பட வேண்டும் என்ற இலக்கை எட்டும் வகையில், இத்திட்டம் 2024ம் ஆண்டு மார்ச் மாதம் வரை நீட்டிக்கப்பட்டுள்ளது. இதற்கான ஒப்புதலை மத்திய அமைச்சரவை வழங்கியுள்ளது
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1806650
----
(Visitor Counter : 176
நிதி அமைச்சகம்
வேளாண் விளைபொருட்களின் ரொக்க விற்பனை குறித்த விளக்க குறிப்பு
விவசாயிகள் வேளாண் விளைபொருட்களை ரொக்க விற்பனை செய்யும்போது வருமான வரி சட்டம், 1961 விதிகள் பொருந்துமா என்பது குறித்து அக்கறை உள்ள தரப்பினரிடமிருந்து மத்திய நேரடி வரிகள் வாரியத்திற்கு மனுக்கள் வந்துள்ளன..
இந்த பிரச்சினையை ஆய்வு செய்த மத்திய நேரடி வரிகள் வாரியம் 2017 ஆம் ஆண்டு நவம்பர் 3 ஆம் தேதி சுற்றறிக்கை எண் 27/2017 மூலம் விளக்கம் அளித்துள்ளது. அதன் படி விவசாயிகள் ரூ. 2 லட்சத்துக்கு குறைவான மதிப்புள்ள வேளாண் விளைபொருட்களை வர்த்தகருக்கு ரொக்க விற்பனையாக செய்யும் போது:-
- வர்த்தகரை பொறுத்தவரை வருமான வரி சட்டத்தின் பிரிவு 40a  ன் கீழ் செலவினத்தை ஏற்காத நிலையை ஏற்படுத்தாது.
- விவசாயிகள் பொறுத்தவரை வருமான வரி சட்டத்தின் பிரிவு 269st – ன் கீழ் தடை செய்யப்படாது
- விவசாயிகள் பான் எண்ணையோ படிவம் எண் 60-ஐயோ சமர்பிக்க வேண்டிய அவசியத்தை ஏற்படுத்தாது.
பாதுகாப்பு அமைச்சகம்
கேரளாவில் உள்ள அனைத்து அரசு மருத்துவமனைகளிலும், தீ விபத்து பாதுகாப்பு தணிக்கைக்கு இந்திய கடற்படை உதவி
கேரளாவில் உள்ள அரசு மருத்துவமனைகளில், தீ விபத்து பாதுகாப்பு தணிக்கை செய்யும்படி, தலைமை செயலாளர் விடுத்த வேண்டுகோளையடுத்து, கடற்படையின் தெற்கு மண்டலம் 5 குழுக்களை எர்ணாகுளம் மாவட்டத்தில் உள்ள பல்வேறு மருத்துவமனைகளுக்கு கடந்த 14ம் தேதி அனுப்பியது.
ஐஎன்எஸ் ஜமோரின் மற்றும் எழிமலையில் உள்ள இந்திய கடற்படை அகாடமியிலிருந்து குழுக்கள், காசர்கோடு, கண்ணூர் மற்றும் கோழிக்கோடு மாவட்டங்களில் உள்ள மருந்துவமனைகளுக்கு தணிக்கை மேற்கொள்ள அனுப்பப்பட்டன.
கோவையில் உள்ள ஐஎன்எஸ் அக்ரானியிலிருந்தும் குழுக்கள், பாலக்காடு மருத்துவமனைகளில் தணிக்கை மேற்கொள்ள அனுப்பப்பட்டன.
இந்தக் குழுக்கள், அனைத்து இடங்களிலும் மாவட்ட நிர்வாக ஊழியர்கள், மருத்துவமனை ஊழியர்கள் ஆகியோருடன் கலந்துரையாடினர். முதல் நிலை கண்டுபிடிப்புகள் மற்றும் பரிந்துரைகள் மருத்துவமனைகள் மற்றும் மாநில நிர்வாகத்துக்கு தெரிவிக்கப்பட்டுள்ளன. அனைத்து மருத்துவமனைகளிலும், தணிக்கை முடிந்ததும், விரிவான அறிக்கை அனுப்பப்படும்.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும்.
https://pib.gov.in/PressReleasePage.aspx?PRID=1720597
பிரதமர் அலுவலகம்
சூறாவளி நிலைமையை சமாளிக்க பிரதமர் நடவடிக்கைகள் மேற்கொள்கிறார்; சாத்தியமான அனைத்து முன்னெச்சரிக்கை நடவடிக்கைகளையும் பாதுகாப்பு நடவடிக்கைகளையும் எடுக்க மக்கள் கேட்டுக்கொள்ளப்படுகிறார்கள்.
இந்தியாவின் மேற்குக் கடற்கரையின் சில பகுதிகளில் சூறாவளி ஏற்படும் சூழ்நிலை உருவாகியுள்ள நிலையில், பிரதமர் திரு நரேந்திர மோடி நிலைமையை சமாளிக்க நடவடிக்கைகள் மேற்கொண்டு வருகிறார். மேலும் சாத்தியமான அனைத்து முன்னெச்சரிக்கை நடவடிக்கைகளையும் பாதுகாப்பு நடவடிக்கைகளையும் எடுக்குமாறு மக்களை அவர் கேட்டுக்கொண்டார்.
"இந்தியாவின் மேற்குக் கடற்கரையின் சில பகுதிகளில் சூறாவளி ஏற்படும் நிலை உருவாகியுள்ளதால் அதை சமாளிக்க நடவடிக்கைகள் மேற்கொண்டு வருகிறார்.
அனைவரின் நல்வாழ்வுக்காக பிரார்த்தனை செய்வதாகவும், சாத்தியமான அனைத்து முன்னெச்சரிக்கை நடவடிக்கைகளையும் பாதுகாப்பு நடவடிக்கைகளையும் எடுக்குமாறு மக்களை நான் கேட்டுக்கொள்கிறேன்” என்றும் பிரதமர் கூறினார்.
மத்திய அமைச்சரவை
ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்ட்ரா & ஒடிசா ஆகிய ஐந்து மாநிலங்களுக்கு உட்பட்ட வளர்ச்சியை விரும்பும் மாவட்டங்களில் இதுவரை செல்போன் சேவை கிடைக்கப் பெறாத கிராமங்களுக்கு அந்த சேவையை வழங்க, உலகளாவிய சேவை நிதிய திட்டத்தை செயல்படுத்த மத்திய அமைச்சரவை ஒப்புதல்
ஐந்து மாநிலங்களில் வளர்ச்சியை விரும்பும் 44 மாவட்டங்களில் சேவை கிடைக்கப் பெறாத 7,287 கிராமங்களுக்கு 4ஜி செல்போன் சேவை ரூ.6,466 கோடி மதிப்பீட்டில் வழங்கப்படவுள்ளது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்ட்ரா & ஒடிசா ஆகிய ஐந்து மாநிலங்களுக்கு உட்பட்ட வளர்ச்சியை விரும்பும் மாவட்டங்களில், இதுவரை செல்போன் சேவை கிடைக்கபெறாத கிராமங்களுக்கு அந்த சேவையை வழங்க ஒப்புதல் அளிக்கப்பட்டுள்ளது.
இந்த திட்டம் ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்ட்ரா & ஒடிசா ஆகிய ஐந்து மாநிலங்களுக்கு உட்பட்ட வளர்ச்சியை விரும்பும் மாவட்டங்களில் உள்ள 7,287 கிராமங்களுக்கு 4ஜி செல்போன் சேவை வழங்க, ஐந்தாண்டுகளுக்கான செயல்பாட்டு செலவு உட்பட ரூ.6,466 கோடி ஒதுக்கப்பட்டுள்ளது.
இதுவரை சேவை கிடைக்கப்பெறாத கிராமங்களில் 4ஜி செல்போன் சேவை வழங்குவதற்கான பணிகள், திறந்தவெளி போட்டி மூலம், உலகளாவிய சேவை உதவி நிதியத்தின் விதிமுறைகளுக்கு உட்பட்டு வழங்கப்படவுள்ளது.
ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்டிரா & ஒடிசா ஆகிய ஐந்து மாநிலங்களில் உள்ள வளர்ச்சியை விரும்பும் மாவட்டங்களுக்கு உட்பட்ட தொலைதூர மற்றும் சேவை கிடைக்கப்பெறாத சிக்கலான கிராமங்களில் செல்போன் சேவை வழங்குவதற்கான இந்த புதிய திட்டம், தற்சார்புக்கான டிஜிட்டல் இணைப்பு வசதியை மேம்படுத்தவும், கல்வி கற்கவும், தகவல்கள் மற்றும் அறிவாற்றலை வெளிப்படுத்தவும், திறன் மேம்பாடு, பேரிடர் மேலாண்மை, மின்னணு ஆளுகை முயற்சிகள், புதிய தொழில் நிறுவனங்களை தொடங்குவதற்கும், மின்னணு வர்த்தகத்திற்கும் உதவிகரமாக அமைவதுடன், கல்வி நிறுவனங்கள் அறிவாற்றலை பகிர்ந்து கொள்ளவும், வேலை வாய்ப்புகளை அறிந்து கொள்ளவும், டிஜிட்டல் இந்தியா திட்டத்தின் நோக்கத்தை நிறைவேற்றி, உள்நாட்டு உற்பத்தியை ஊக்குவித்து, தற்சார்பு இந்தியாவின் குறிக்கோள்களை நிறைவேற்றவும் உதவிகரமாக இருக்கும்.
•••••••••
(
தகவல் மற்றும் ஒலிபரப்பு அமைச்சகம்
நீங்கள் நேசிக்கும் ஒரு நபரை விட்டு அவரது நன்மைக்காக விலகுவது என்பது என்னை எப்போதுமே ஆச்சரியப்படுத்தி இருக்கிறது: ராதா இயக்குநர் பிமல் பொடார்
“நீங்கள் நேசிக்கும் ஒரு நபரை விட்டு அவரது நன்மைக்காக விலகுவது என்பது என்னை எப்போதுமே ஆச்சரியப்படுத்தி இருக்கிறது. அப்படித் தான் இந்த கதை உருவானது,” என்று தனது வங்க மொழி அனிமேஷன் கார்ட்டூன் திரைப்படமான ராதா குறித்து இயக்குநர் பிமல் பொடார் பேசினார்.
நமக்காக நமது வீடுகளில் காத்திருக்கும், தொடர்ந்து காத்திருக்கப் போகும் நபர்களுக்கு மரியாதை செய்யும் விதமாக ராதா உருவாக்கப்பட்டுள்ளது என்று அவர் கூறினார்.
கோவாவில் நடைபெற்று வரும் 51-வது இந்திய சர்வதேச திரைப்பட விழாவில் பத்திரிகையாளர்கள் சந்திப்பு ஒன்றில் இன்று பேசிய இயக்குநர் பிமல் பொடார் இவ்வாறு கூறினார்.
இயக்குநராக அவரது முதல் திரைப்படமான ‘ராதா: தி எட்டர்னல் மெலோடி’, 51-வது இந்திய சர்வதேச திரைப்பட விழாவின் இந்திய பனோரமாவில் திரைப்படமில்லா பிரிவில் இடம் பெற்றது.
இந்த படத்தை தேர்ந்தெடுத்ததற்காக இந்திய சர்வதேச திரைப்பட விழாவுக்கு நன்றி தெரிவித்த அவர், “இங்கு இருப்பது மகிழ்ச்சியை தருகிறது. நமது படைப்பை பார்வையாளர்கள் ரசிக்கிறார்கள் என்பதை அறிந்து கொள்வது உற்சாகத்தை அளிக்கிறது. நெருக்கடியான நேரத்தில் இவ்வளவு பெரிய நிகழ்ச்சியை நடத்தும் இந்திய சர்வதேச திரைப்பட விழாவின் ஏற்பாட்டாளர்களுக்கு பாராட்டுகள்,” என்று அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691269